Explosions in the Sky

Οι **Explosions in the Sky** είναι ένα αμερικανικό συγκρότημα από το Ώστιν του Τέξας. Έχει αποκτήσει σχετική φήμη πέρα από τη μουσική σκηνή του post-rock ιδιαίτερα για την ανεπτυγμένη χρήση της ηλεκτρικής κιθάρας, για τα ορχηστρικά κομμάτια διηγηματικού ύφος με χαρακτήρα *μίνι-συμφωνίας κάθαρσης*, και για τις ενθουσιώδεις, συναισθηματικά φορτισμένες παραστάσεις τους. Παίζουν πρωτίστως με τρεις ηλεκτρικές κιθάρες και τύμπανα.

## Ιστορία
[thumb|280px|left|Οι Explosions in the Sky σε συναυλία το [2008]]
Το συγκρότημα δημιουργήθηκε το 1999, αρχικά με το όνομα *Breaker Morant*. Ο τυμπανιστής Κρις Ράσκι κατάγεται από το Ρόκφορντ του Ίλλινοις, ενώ τα υπόλοιπα μέλη από το Μίντλαντ του Τέξας. Το νέο όνομα του συγκροτήματος προήλθε από ένα σχόλιο που είχε κάνει ο Ράσκι αναφερόμενος σε πυροτεχνήματα που άκουσαν μετά από την πρώτη τους συναυλία στον ραδιοφωνικό σταθμό KVRX. Την ίδια ημέρα είχαν ηχογραφήσει το πρώτο τους κομμάτι με τίτλο *"Remember Me as a Time of Day"*, το οποίο αργότερα κυκλοφόρησε σε μια συλλογή. Το ντεμπούτο τους, με τίτλο *How Strange, Innocence* (2000) πρωτοκυκλοφόρησε τοπικά σε μορφή CD. Την ίδια χρονιά, οπτικό υλικό από τις πρόβες τους χρησιμοποιήθηκε στην ανεξάρτητη ταινία *Cicadas*, η οποία βραβεύτηκε σε φεστιβάλ ταινιών του Ώστιν.

Σταδιακά, το συγκρότημα απέκτησε φήμη μεταξύ άλλων ντόπιων μουσικών σχημάτων, όπως οι *Lift To Experience*. Η δισκογραφική εταιρεία *Temporary Residence* προσέφερε άμεσα συμβόλαιο στο συγκρότημα, έχοντας ακούσει μόνο το πρώτο μισό του demo τους - το demo είχε σταλεί στη δισκογραφική από ένα άλλο ντόπιο σχήμα εν ονόματι *The American Analog Set*, με το σημείωμα *"This totally fucking destroys"*.

Το 2001 και με την κυκλοφορία του δεύτερού τους δίσκου, *Those Who Tell The Truth Shall Die, Those Who Tell The Truth Shall Live Forever* βρέθηκαν για κάποιο διάστημα στο επίκεντρο της δημοσιότητας, καθώς στο εξώφυλλο του δίσκου υπήρχε η εικόνα ενός αεροπλάνου με την επιγραφή *"This Plane Will Crash Tomorrow"* (*Αυτό το αεροπλάνο θα πέσει αύριο*). Ο δίσκος κυκλοφόρησε προς τα τέλη του Αυγούστου με αρχές του Σεπτεμβρίου του 2001 και υπήρξαν φήμες ότι η κυκλοφορία του ήταν συνδεδεμένη με την επίθεση της 11ης Σεπτεμβρίου στις ΗΠΑ. Οι φήμες αυτές ξεχάστηκαν γρήγορα.

Στα τέλη του Φεβρουαρίου του 2007, κυκλοφόρησαν τον δίσκο *All of a Sudden, I miss everyone* και ξεκίνησαν μια σειρά από ζωντανές εμφανίσεις σε Ευρώπη και Ηνωμένες Πολιτείες.

Στις 26 Απριλίου 2011 κυκλοφόρησαν τον δίσκο *Take Care, Take Care, Take Care*.

## Μέλη
* Μούναφ Ραϊγιάνι (κιθάρα)
* Μαρκ Σμιθ (κιθάρα)
* Μάικλ Τζέμις (μπάσο και κιθάρα)
* Κρις Ράσκι (τύμπανα)

## Δισκογραφία
### Studio albums
* *How Strange, Innocence* (2000)
* *Those Who Tell the Truth Shall Die, Those Who Tell the Truth Shall Live Forever* (2001)
* *The Earth Is Not a Cold Dead Place* (2003)
* *The Rescue* (2005)
* *All of a Sudden, I Miss Everyone* (2007)
* *Take Care, Take Care, Take Care* (2011)
* *The Wilderness* (2016)

### Soundtracks
* *Friday Night Light's ([[2004]])
* *Prince Avalanche* ([[2013]])
* *Lone Survivor* ([[2013]])

===Συλλογές===
* *Refurbished Robots* ([[1999]])
* *Thank You* ([[2004]])
* *TRL Festival Tempset Mix CD* [[2006]]

== Εξωτερικοί σύνδεσμοι ==

* [http://www.explosionsinthesky.com *http://www.explosionsinthesky.com''] Επίσημος διαδικτυακός τόπος
* http://www.temporaryresidence.com Δισκογραφική εταιρία
* With Tired Eyes Fansite (France)
* https://web.archive.org/web/20061113224639/http://www.rectangular.org/explosions/ Fansite

Κατηγορία:Post-rock συγκροτήματα
Κατηγορία:Μουσικά συγκροτήματα από το Τέξας